stanford-oval/wikipedia huggingface dataset:
Kansakunnan tila -puhe 2012
Reaktiot

Media arvioi puheen ohjelmajulistukseksi presidentti Obaman uudelleenvalintakampanjalle. Rikkaiden matalan verotuksen esiin nostamisen ajoitusta kehuttiin mutta esimerkiksi The Telegraphin Raf Sanchez oli sitä mieltä, ettei puhe yltänyt vakuuttavuudeltaan lähellekään Obaman ensimmäisen presidentinvaalikampanjan aikaisia esityksiä eikä inspiroinut hänen tukijoitaan.
Opposition perinteisen vastineen Kansakunnan tila -puheelle esitti vuonna 2012 Indianan kuvernööri Mitch Daniels. Daniels kritisoi Obaman esittämää näkemystä julkisen sektorin panostuksesta talouskasvun aikaansaamiseksi ja hänen toimiaan valtiontalouden tasapainottamiseksi kolmen viime vuoden aikana ja syytti häntä poliittisia ristiriitoja kärjistävästä politiikasta. Republikaanien taholta esitettiin myös kritiikkiä, jonka mukaan puhe oli liikaa ehdokkaan, liian vähän istuvan presidentin tyyliin sopiva
Aiheesta muualla

Wikimedia Commonsissa on kuvia tai muita tiedostoja aiheesta .
Puheen teksti (englanniksi)
Jacques Sernas

Jacques Sernas vuonna 1955.
Jurgis Šernas [lähde? ], paremmin tunnettu ranskalaisella nimellään Jacques Sernas (30. heinäkuuta 1925 – 3. heinäkuuta 2015) oli liettualaissyntyinen, ranskalaistunut näyttelijä. Hän esiintyi esimerkiksi elokuvassa Troijan Helena (1956).
Sernas syntyi Kaunasissa, Liettuassa; hänen isänsä Jokūbas Šernas oli yksi Liettuan itsenäisyysjulistuksen allekirjoittajista. Hän kasvoi Ranskassa ja joutui toisessa maailmansodassa saksalaisten vangitsemaksi.
Debyyttinsä vuonna 1947 tehnyt Sernas jatkoi uraansa 2000-luvulle saakka.
Elokuvia

Nel segno di Roma, 1959
Maciste contro il vampiro, 1961
Il conquistatore di Corinto, 1961
Romulus ja Remus, 1961
Spartacuksen poika, 1962
L’avaro, 1990
Aiheesta muualla

Jacques Sernas Internet Movie Databasessa. (englanniksi)
Jarrulaskuvarjo

Jarrulaskuvarjo tai jarruvarjo on lentokoneessa käytettävä laskuvarjon kaltainen osa, jolla hidastetaan koneen nopeutta laskeutumisessa.
Jarruvarjon on keksinyt Gleb Kotelnikov vuonna 1912.
Avaruussukkula jarruvarjon kanssa
Aiheesta muualla

Kuvia tai muita tiedostoja aiheesta Jarrulaskuvarjo Wikimedia Commonsissa
Nummipiippo

| Nummipiippo |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Vihviläkasvit Juncaceae
Suku::  Piipot Luzula
Laji::  congesta
Kaksiosainen nimi
 Luzula congesta  (Thuill.) Lej. 
Synonyymit
 Luzula multiflora ssp. congesta 
Katso myös
   Nummipiippo Wikispeciesissä   Nummipiippo Commonsissa 
Infobox OKNimi-testi OK: 
Nummipiippo (Luzula congesta) on vihviläkasvien (Juncaceae) heimoon, piippojen (Luzula) sukuun kuuluva kasvilaji. Se muistuttaa nurmipiippoa (Luzula multiflora), ja joskus nummipiippo määritellään nurmipiipon alalajiksi. Lajit ovat erotettavissa toisistaan kukinnon ulkonäön perusteella.
Nummipiippo on monivuotinen ruohovartinen kasvi, joka voi kasvaa noin 60 cm korkeaksi. Varret kasvavat yksittäin tai pienissä ryhmissä. Lehdet ovat tasaisia. Kukat sijaitsevat tiiviinä, yleensä perättömänä rykelmänä varren päässä. Joskus kukinto voi kuitenkin koostua yhdestä perällisestä kukkaryppäästä. Nummipiippo kukkii touko–kesäkuussa.
Nummipiippo kasvaa nummilla ja niityillä, yleensä kosteilla kasvupaikoilla.
Nummipiippoa tavataan Euroopassa, mutta ei Suomessa. Suomea lähimmät esiintymät ovat Ruotsin länsirannikolla ja Tanskassa.
Aiheesta muualla

Integrated Taxonomic Information System (ITIS): Luzula congesta (englanniksi)
Global Biodiversity Information Facility (GBIF): Luzula congesta (englanniksi)
United States Department of Agriculture (USDA): Luzula congesta (englanniksi)
Jan Betker

| Mitalit> Maa:   Kanada.Naisten curling. Olympialaiset  | Mitalit> Maa:   Kanada.Naisten curling. Olympialaiset  | Mitalit> Maa:   Kanada.Naisten curling. Olympialaiset  | Maa:   Kanada> Naisten curling. |
| --- | --- | --- | --- |
|  Kultaa | Nagano 1998 | curling |  |
| MM-kilpailut  | MM-kilpailut  | MM-kilpailut  |  |
|  Kultaa | Geneve 1993 | curling |  |
|  Kultaa | Oberstdorf 1994 | curling |  |
|  Kultaa | Bern 1997 | curling |  |
Jan Betker (s. 19. heinäkuuta 1960 Regina, Saskatchewan) on kanadalainen curlingpelaaja. Betker voitti kultaa MM-kilpailuista 1993, 1994 ja 1997 sekä olympialaisista 1998.
Nummisara

| Nummisara |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  binervis
Kaksiosainen nimi
 Carex binervis  Sm. 
Synonyymit
 Carex distans ssp. binervis 
Katso myös
   Nummisara Wikispeciesissä   Nummisara Commonsissa 
Infobox OKNimi-testi OK: 
Nummisara (Carex binervis) on sarakasvien (Cyperaceae) heimoon, sarojen (Carex) sukuun kuuluva monivuotinen kasvilaji.
Nummisara voi kasvaa 15–60 cm korkeaksi ja on kasvutavaltaan tiiviisti mätästävä. Nummisaran kukintona on useasta tähkästä muodostuva tähkistö, jossa on ylinnä yksi hedetähkä ja sen alla kahdesta neljään emitähkää. Hedetähkä on 2–4,5 cm pitkä ja väriltään purppuranruskehtava. Emitähkät ovat 1,5–4,5 cm pitkiä ja alin emitähkä voi olla hieman reilummin muita alempana. Pullakot ovat pitkäotaisia.
Aiheesta muualla

iNaturalist: Carex binervis
Global Biodiversity Information Facility (GBIF): Carex binervis (englanniksi)
The Plant List: Carex binervis (englanniksi)
Japan Credit Bureau

| Japan Credit Bureau |
| --- | --- |

 Yhtiön pääkonttori.
Yritysmuoto:  osakeyhtiö
Perustettu:  1961
Toimitusjohtaja:  Ichiro Hamakawa
Kotipaikka:  Tokio, Japani
Toimiala:  finanssipalvelut
Henkilöstö:  4 920 (2020)
Kotisivu:  www.jcb.jp
Infobox OKVirheellinen NIMI-arvo: 
JCB-kortti
Japan Credit Bureu (JCB) on 1961 perustettu japanilainen luottokorttiyhtiö. Yhtiön pääkonttori sijaitsee Tokiossa.
JCB on yhteistyössä yhdysvaltalaisen Discover-korttiyhtiön kanssa.
JCB-kortti

JCB-kortteja myönnetään 15 maassa. Kortinhaltijoita on 78 miljoonaa ja kortti käy 23 miljoonassa liikkeessä.
JCB-kortteja ei myönnetä Suomessa. Niiden kelpoisuus Suomessa on niukka; vain suurimmat tavarataloketjut, hotellit ja ravintolat hyväksyvät niitä maksuvälineenä. Kauppiassopimus kivijalkamyymälöihin korttien hyväksymisestä tehdään Nordea Pankin kautta tai verkkokauppaan Paytrail-maksupalvelun kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
JCB Co., Ltd., Japani
JCBUSA
Jan Berger

| Mitalit> Maa:   Tšekkoslovakia.Miesten jalkapallo. Olympialaiset  | Mitalit> Maa:   Tšekkoslovakia.Miesten jalkapallo. Olympialaiset  | Mitalit> Maa:   Tšekkoslovakia.Miesten jalkapallo. Olympialaiset  | Maa:   Tšekkoslovakia> Miesten jalkapallo. |
| --- | --- | --- | --- |
|  Kultaa | Moskova 1980 | Jalkapallo |  |
Jan Berger (s. 27. marraskuuta 1955 Praha) on tšekkiläinen entinen jalkapalloilija ja olympiavoittaja. Hän oli mukana Tšekkoslovakian kultaa voittaneessa joukkueessa Moskovan olympialaisissa 1980.
Berger pelasi maajoukkueessa 30 ottelua, joissa hän teki kolme maalia. Hän edusti Tšekkoslovakiaa vuoden 1982 MM-kisoissa ja 1980 EM-kisoissa.
Jan on Patrik Bergerin setä.
Tšekkoslovakian joukkue – Jalkapallon EM-kilpailut 1980
1 Netolička |
2 Barmoš |
3 Jurkemik |
4 Ondruš |
5 Gögh |
6 Štambachr |
7 Kozák |
8 Panenka |
9 Gajdůšek |
10 Masný |
11 Nehoda |
12 Vojáček |
13 Lička |
14 Fiala |
15 Vízek |
16 Rott |
17 Pollák |
18 Berger |
19 Dobiaš |
20 Němec |
21 Seman |
22 Keketi |
Valmentaja Vengloš
Tšekkoslovakian joukkue – Jalkapallon MM-kilpailut 1982
1 Seman
2 Jakubec
3 Fiala
4 Jurkemik
5 Barmoš
6 Vojáček
7 Kozák
8 Panenka
9 Vízek
10 Kříž
11 Nehoda
12 Bičovský
13 Berger
14 Radimec
15 Kukučka
16 Chaloupka
17 Štambachr
18 Janečka
19 Masný
20 Petržela
21 Hruška
22 Stromšík
Valmentaja Vengloš
Jerry Edmonton

Jerry Edmonton (synt. Gerald McCrohan, 24. lokakuuta 1946 Oshawa, Ontario, Kanada – 28. marraskuuta 1993 Santa Barbara, Kalifornia, Yhdysvallat) oli Steppenwolf-yhtyeen rumpali. Hän soitti yhtyeessä sen perustamisesta lähtien aina vuoteen 1976 saakka. ”Born to Be Wild” -kappaleen säveltäjä Mars Bonfire (oik. Dennis Edmonton) oli hänen veljensä. Jerry Edmonton menehtyi auto-onnettomuudessa vuonna 1993.
Itä-Suomen yliopiston yhteiskuntatieteiden ja kauppatieteiden tiedekunta

Yhteiskuntatieteiden ja kauppatieteiden tiedekunta on yksi Itä-Suomen yliopiston neljästä tiedekunnasta. Sillä on varsinaista opetus- ja tutkimustoimintaa Joensuun ja Kuopion kampuksilla, tutkimustoimintaa lisäksi Savonlinnan kampuksella.
Tiedekunnassa on noin 4 000 perustutkinto-opiskelijaa, 400 jatko-opiskelijaa ja 350 henkilökuntaan kuuluvaa. Tiedekunnassa voi suorittaa humanistisen, kauppatieteellisen, luonnontieteellisen, terveystieteellisen ja yhteiskuntatieteellisen alan tutkintoja.
Laitokset ja oppiaineet > Historia- ja maantieteiden laitos

Suomen historia ja yleinen historia
maantiede ja yhteiskuntamaantiede
ympäristöpolitiikka ja -oikeus
Historia-aineissa alempi korkeakoulututkinto on humanististen tieteiden kandidaatin tutkinto, maantieteessä luonnontieteiden kandidaatin tutkinto; kaikissa näistä kolmesta ylempi korkeakoulututkinto on filosofian maisterin tutkinto. Yhteiskuntamaantieteessä suoritetaan yhteiskuntatieteiden kandidaatin ja maisterin tutkinnot. Ympäristöpolitiikassa ja -oikeudessa voidaan suorittaa joko yhteiskuntatieteiden tai hallintotieteiden kandidaatin ja maisterin tutkinnot suuntautumisesta riippuen.
Historia- ja maantieteiden laitos toimii kokonaisuudessaan Joensuussa.
Laitokset ja oppiaineet > Oikeustieteiden laitos

Oikeustieteiden laitos toimii Joensuussa. Laitoksella voi suorittaa oikeusnotaarin ja oikeustieteen maisterin tutkinnot, yhteiskuntatieteellisen alan hallintotieteiden kandidaatin ja maisterin tutkinnot sekä hallintotieteiden lisensiaatin ja tohtorin tutkinnot.
Vuodesta 2011 lähtien laitoksella voi opiskella pääaineenaan seuraavia oppiaineita:
eurooppaoikeus
finanssioikeus
hallinto-oikeus
lainsäädäntötutkimus
rikos- ja prosessioikeus ja rikollisuuden tutkimus
siviilioikeus
ympäristöoikeus
Vuoteen 2011 saakka pääaineopiskelijoita valittiin myös filosofiaan, oikeusfilosofiaan, kriminaalipolitiikka ja rikollisuuden tutkimukseen, valtiosääntöoikeuteen, eurooppaoikeus ja integraatiohallintoon sekä oikeustaloustieteeseen. Opiskelijoiden valinta näihin pääaineisiin lakkautettiin osana laajempaa uudistusta. Osa pääaineista liitettiin osaksi muita aineita, osa taas säilyy sivuaineena.
Laitokset ja oppiaineet > Sosiaali- ja terveysjohtamisen laitos

Sosiaali- ja terveysjohtamisen laitos on Kuopion kampuksella toimiva terveystieteellisen alan koulutusta ja tutkimusta tarjoava yksikkö. Sen tarjoamat tutkinnot ovat joko terveystieteiden tai yhteiskuntatieteiden tutkintoja.
Laitoksella on neljä pääainekelpoista ainetta:
sosiaalihallintotiede
sosiaali- ja terveydenhuollon tietohallinto
terveyshallintotiede
terveystaloustiede
Laitokset ja oppiaineet > Yhteiskuntatieteiden laitos

Yhteiskuntatieteiden laitos toimii sekä Joensuun että Kuopion kampuksilla.
Laitoksella on viisi pääainetta:
sosiaalipedagogiikka
sosiaalipsykologia
sosiaalityö
sosiologia
yhteiskuntapolitiikka
Sosiologiaa ja yhteiskuntapolitiikka voi opiskella pääaineena Joensuussa että sivuaineena Kuopiossa. Muut oppiaineet ovat pääaineina ainoastaan Kuopion kampuksella. Pääaineiden lisäksi laitos huolehtii osasta kasvatussosiologian opetuksesta Joensuussa ja filosofian sivuaineopetuksesta Kuopiossa.
Laitokset ja oppiaineet > Muut laitokset

Yhteiskuntatieteiden ja kauppatieteiden laitokseen kuuluu lisäksi kaksi tutkimukseen suuntautunutta laitosta, joissa ei voi suorittaa varsinaisia tutkintoja.
Karjalan tutkimuslaitos (engl. Karelian Institute) on aluekehitykseen, maaseutututkimukseen, Venäjä- ja rajatutkimukseen sekä etnisyyden ja kulttuurien tutkimiseen keskittynyt yksikkö, joka on perustettu vuonna 1971. Laitos toimii Joensuussa.
Matkailualan opetus- ja tutkimuslaitos on Savonlinnassa toimiva matkailun ja vapaa-ajan tutkimukseen keskittynyt yksikkö. Siellä voi suorittaa myös matkaillualan monitieteisiä opintokokonaisuuksia.
Aiheesta muualla

Yhteiskuntatieteiden ja kauppatieteiden tdk
Historia- ja maantieteiden laitos
laitos
Oikeustieteiden laitos
Yhteiskuntatieteiden laitos
Jeesuksen Kristuksen myöhempien aikojen kirkko

Jeesuksen Kristuksen myöhempien aikojen kirkko (engl. The Latter Day Church of Jesus Christ) on pieni myöhempien aikojen pyhien liikkeeseen kuuluva yhteisö Britteinsaarilla. Kirkko on virallisesti järjestetty 27. toukokuuta 2007 Derbyshiressä Englannissa. Kirkon jäsenet ovat entisiä Myöhempien aikojen pyhien Jeesuksen Kristuksen kirkon jäseniä. Kirkon johtajana toimii Matthew Philip Gill, joka väittää olevansa Kristuksen kirkon ensimmäinen laillinen johtaja profeetta Joseph Smithin kuoleman jälkeen 27. kesäkuuta 1844. Kirkon jäsenistö on hyväksynyt Gillin kirkon presidentiksi, profeetaksi, näkijäksi ja ilmestyksensaajaksi.
Jeesuksen Kristuksen myöhempien aikojen kirkko hyväksyy pyhiksi kirjoituksi Raamatusta Joseph Smithin laatiman Innoitetun raamatunkäännöksen, Mormonin kirjan, Oppi ja liitot -teoksen sen vuoden 1844 versiona sekä Kallisarvoisen helmen. Tämän lisäksi kirkko hyväksyy pyhäksi kirjoitukseksi Jeraneckin kirjan. Kyseessä on 110-sivuinen teos, jonka Gill kertoi kääntäneensä löytämistään muinaisista aikakirjoista. Jeraneckin kirja kertoo olevansa Britteinsaaria muinoin asuttaneiden kristittyjen asukkaiden laatima aikakirja. Sekä kirjan sisällössä että synnyssä on paljon yhtäläisyyksiä Mormonin kirjan kanssa. Sen mukaan esimerkiksi Stonehenge on alun perin ollut kristillinen Valon temppeli. Kirja on julkaistu vuonna 2007.
Myös Gillin muistiinmerkittyjä ilmestyksiä pidetään pyhinä, ja ne on julkaistu teoksessa nimeltä Book of Prophecy and Revelation ("Profetian ja ilmestyksen kirja"). 26. helmikuuta 2007 kirkko päätti liittää seuraavat pseudepigrafikirjat Raamatun kaanoniin:
Pietarin evankeliumi
Marian evankeliumi
Tuomaan evankeliumi
Filippuksen evankeliumi
Totuuden evankeliumi
Apostoli Paavalin rukous
Jeesuksen Kristuksen viisaus
Pietarin ja kahdentoista apostolin teot
Pietarin kirje Filippukselle
Kyseiset kirjoitukset kuuluvat Nag Hammadista löytyneisiin gnostilaisiin kirjoituksiin. Liike viittaa päätöksessään mitä luultavimmin teokseen Apostoli Paavalin rukous, vaikka se viittaakin tähän sanoilla Gospel of the Apostle Paul (Apostoli Paavalin evankeliumi). Tämän nimistä teosta ei kuitenkaan ole kirjoitettu.
Kirkko torjuu jyrkästi moniavioisuuden ja väittää, ettei Joseph Smith koskaan opettanut tai harjoittanut sitä.
Aiheesta muualla

Kirkon virallinen kotisivu (Arkistoitu – Internet Archive)
Kirkon virallinen blogisivu (Arkistoitu – Internet Archive)
Matthew Philip Gillin todistus
Jeraneckin kirja
Jerry Falwell Jr.

| Jerry Falwell Jr>  |
| --- | --- |
 Falwell Jr. vuonna 2019.
Henkilötiedot
Syntynyt: 17. kesäkuuta 1962 (ikä 62) Lynchburg, Virginia
Vanhemmat:  Jerry Falwell Macel Pate Falwell
Lapset:  3
Muut tiedot
Koulutus: Liberty University
Jerry Lamon Falwell Jr. (17. kesäkuuta 1962 Lynchburg, Virginia) on yhdysvaltalainen asianajaja ja korkeakouluhallinnon johtaja. Falwell Jr. toimi vuosina 2007–2020 Yhdysvaltain suurimman evankelisen korkeakoulun, Liberty Universityn presidenttinä.
Falwell aloitti työskentelyn Liberty Universityssa vuonna 1988. Vuonna 2007 Falwellista tuli isänsä Jerry Falwellin jälkeen Liberty Universityn presidentti. Vuoden 2016 presidentinvaaleissa Falwell kannatti Donald Trumpia presidentiksi. Vuonna 2020 Falwell erosi Liberty Universityn presidentin tehtävästä.
Iso-Kaukanen (Multia)

| Iso-Kaukanen |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°23′26″N, 25°00′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  oja Pengerjokeen 
Järvinumero:  14.543.1.001
Mittaustietoja
Pinnankorkeus:  144,4 m  
Pituus:  320 m  
Leveys:  220 m  
Rantaviiva:  1,061 km  
Pinta-ala:  2,784 ha  
Tilavuus:  0.000044 km³ 
Keskisyvyys:  1,58 m  
Suurin syvyys:  2,3 m  
Saaria:  ei saaria 
 fiIso-Kaukanen 
Iso-Kaukanen  on Keski-Suomessa Multialla Pirttiperän lähellä sijaitseva lampi.
Maantietoa

Lampi on 320 metriä pitkä, 220 metriä leveä, ja sen pinta-ala on 2,8 hehtaaria. Lammella ei ole kartan mukaan saaria. Lammen tilavuudeksi on saatu 43 900 kuutiometriä. Sen keskisyvyys on 1,6 metriä ja suurin syvyys on 2,3 metriä. Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Pengerjoen yläosan alueeseen (14.543) se kuuluu. Lammen vedenpinnan korkeus on 144,4 metriä mpy.
Japaninsaha

Japaninsaha
Japaninsaha (nokogiri) on perinteinen japanilainen sahamalli, ohutteräinen vetämällä sahaava käsisaha. Japaninsaha on kätevä askartelussa ja erityisesti tarkkuutta vaativissa sahauksissa. Terän ohuudesta johtuen materiaalihukka on vähäinen, sahausrailo kapea ja näin esimerkiksi liitoksista saadaan tiiviitä. Terän hammastuksen suunnasta johtuen saha leikkaa ainoastaan vedettäessä, eikä sillä taipuisan ohuen terän vuoksi voisikaan sahata työntämällä. Japaninsahasta on lukuisia erikokoisia ja terältään erilaisia tyyppejä.
Tyypit

azebiki, pieni kuperateräinen ryōba, jolla aloitetaan levypinnasta.
dōzuki, selkäsaha. Yksipuolinen terä, jonka selkäpuolella on vahvike.
kaeba, kertakäyttöisellä terällä varustettu saha.
kataba
kugihiki (hugihiki)
mawashibiki, ohutteräinen saha kuviosahaukseen.
ryōba, yleissaha kaksipuolisella terällä. Toinen puoli leikkaa poikkisyyhyn, toinen syyn suuntaisesti.
Aiheesta muualla

Kuvia tai muita tiedostoja aiheesta Japaninsaha Wikimedia Commonsissa
Kansas (yhtye)

| Kansas |
| --- | --- |
 Kansas (2008)
Tiedot
Toiminnassa:  1973–
Tyylilaji:  progressiivinen rock, hard rock
Kotipaikka:   Topeka, Kansas, Yhdysvallat
Laulukieli:  englanti
Jäsenet:  Phil Ehart, lyömäsoittimet, rummut   Billy Greer, bassokitara   Rich Williams, kitara   Steve Walsh, koskettimet, laulu   David Ragsdale, viulu, laulu  
Entiset jäsenet:  Robby Steinhardt, viulu, laulu   Dave Hope, bassokitara   Kerry Livgren, kitara, koskettimet, syntetisaattori   John Elefante, kitara, koskettimet, laulu   Steve Morse, kitara   Greg Robert, koskettimet   Lynn Meredith, laulu   Don Montre, koskettimet   Dan Wright, koskettimet   Larry Baker, saksofoni  
Aiheesta muualla
Kotisivut
Infobox OKNimi-testi OK: 
Kansas on 1970-luvulla perustettu progressiivista rockia soittava yhtye  Yhdysvaltain Topekasta, joka sijaitsee Kansasin osavaltiossa.
Kansas-yhtyeen suuruuden päivät olivat 1970-luvulla. Seuraavalla vuosikymmenellä se muutti monen muun progesuuruuden tavoin tyyliään lähemmäs "tavallista" rockia. Linjanmuutoksella oli vaikutusta, mutta ei täysin toivottua: Kansas saavutti suosiota valtaväestön musiikinkuuntelijoissa, mutta progeyleisö ei pitänyt yhtyeen muuntumisesta valtavirtarockin tekijäksi.
Kuitenkin, samoin kuin esimerkiksi Yes, Kansas on 1990-luvulla palannut musiikillisesti jälleen kunnianhimoisempaan suuntaan ja "klassiseen kokoonpanoonsa", joskin se on alkanut rakoilla 2006.
Historia > Klassinen Kansas (1974–80)

Vuonna 1974 Kansas-yhtyeen levyttäväksi kokoonpanoksi oli vakiintunut niin sanottu kolmas kokoonpano (Kansas III): Phil Ehart – lyömäsoittimet, rummut, Dave Hope – basso, Kerry Livgren – kitara, kosketinsoittimet, Robby Steinhardt – viulu, laulu, Steve Walsh – kosketinsoittimet, laulu, Rich Williams – kitara.
Debyyttialbumi Kansas (1974) toi jo esiin yhtyeen taidot sekoittaa keskenään kosketinsoittimia ja kitarointia, jotka kruunasi Steinhardtin jatkuva "viulunrevittely" amerikkalais-tyyliseen boogie-rock-tapaan. Tämä kaikki tapahtui usein vielä monimutkaisilla sovituksilla ja tempovaihteluilla.  Riehakkuus oli kuin Emerson, Lake & Palmeria. Tyyli vielä kehittyi tulevilla levyillä rock-sinfonisempaan suuntaan. Polveilevat sävellykset tulivat Livgreniltä. Olihan hän klassisen musiikin "heavy-säveltäjien" Richard Wagnerin ja Gustav Mahlerin ihailija. Levymoguli Don Kirshnerin promootio, yhtyeen jatkuva keikkailu ja lyhyillä aikaväleillä julkaistut toinen ja kolmas levy, Song for America (1974) ja Masque (1975), tekivät yhtyeen tunnetuksi ympäri Amerikan mantereen. Yhtyeestä kehittyi 1970-luvun puoliväliin mennessä yksi aikakautensa monumentaalisimmista live-esiintyjistä, joka myi monia vuosia suuria areenoita ja konserttihalleja täyteen.
Hittisingle "Carry On Wayward Son" tuli yhtyeen neljänneltä albumilta, Leftoverturelta (1976).  Seuraava albumi Point of Know Return (1977), tuotti hittisingleinä nimikappaleen ja balladin "Dust in the Wind" (jonka on suomeksi esittänyt Menneisyyden Vangit). Sekä Leftoverture että Point of Know Return myivät pelkästään Yhdysvalloissa neljä miljoonaa kappaletta (saman määrän minkä yhtyeen menestyksekäs kokoelmalevy on myynyt). Monolith-levyn (1979) sanoitukset olivat saaneet vaikutteita uskonnollisesta Urantia-kirjasta ja sioux-intiaaneista. Levyltä löytyy hittisingle People of the South Wind.
Historia > Yhtyeen hidas hajoaminen (1980–84)

Musiikkityylin vaihtumiseen lienee vaikuttanut se, että yhtyeen voimahahmosta, pääasiallisesta säveltäjä-sanoittajasta ja kitaristi-kosketinsoittajasta, Kerry Livgrenistä  ja basisti Dave Hopesta tuli niin sanottuja uudestisyntynyneitä kristittyjä. "Heavy metal" -Wagneria ja -Mahleria ihaillut Livgren halusi nyt tehdä "hengellistä" rockia. Laulaja Steve Walsh päätteli sillä olevan vaikutusta yhtyeen linjaan, joten hän jätti yhtyeen Audio-Visionsin (1980) jälkeen. Walshin korvasi laulajana uudestisyntynyt kristitty John Elefante levyllä Vinyl Confessions (1982). Yhtyeen musiikillista alamäkeä edisti seuraavaksi viulisti-laulaja Robby Steinhardtin lähtö yhtyeestä. Steinhardtin rockviulu oli tuonut yhtyeen musiikkiin hienon lisämausteen.
Vuoden 1983 Drastic Measures -levy oli suurimmaksi osaksi John Elefanten ja hänen veljensä Dino Elefanten sävellyksiä. Vain kolme kappaletta oli Livgreniltä. Tosin nämä kolme kappaletta olivat edelleen laadukasta Livgren-tuotosta. Muuten yhtye alkoi kuulostaa enemmän 1980-luvun aikuisrockilta, kuten Foreignerilta, enemmän kuin progressiivilta rockilta. Livgren ja Hope lähtivät yhtyeestä 1984 ja perustivat kristillisen AD-yhtyeen.
Jäljelle jääneet Kansas-yhtyeen jäsenet: Elefante, Ehart ja Williams saivat vielä levytettyä yhden kappaleen, joka ilmestyi The Best of Kansas -kokoelmalla (1984). John Elefante oli tullut Kansas-yhtyeeseen Livgrenin takia. Koska Livgren ei enää ollut yhtyeessä, päätti Elefantekin lopulta lähteä. Sittemmin Elefante on tullut kuuluisaksi veljensä Dinon kanssa vaihtoehtoisen kristillisen rockin saralla. Kansasista lähtönsä jälkeen Elefante ei ole kuulunut yhtyeen myöhempiin kokoonpanoihin, eikä hän myöskään ole enää esiintynyt Kansasin kanssa.